ΓΡΑΠΤΗ ΕΡΩΤΗΣΗ P-1502/02

υποβολή: Gianfranco Dell'Alba (NI) προς την Επιτροπή

(22 Μαΐου 2002)

Θέμα: Παραβιάσεις των ανθρωπίνων δικαιωμάτων στο Βιετνάμ

Η γενική κατάσταση όσον αφορά τα ανθρώπινα δικαιώματα στο Βιετνάμ παραμένει ανησυχητική. Η κυβέρνηση διεξάγει μια ευρεία και συστηματική εκστρατεία καταδίωξης διαφόρων ομάδων όπως αντιφρονούντες θρησκευτικούς ηγέτες καθώς και αυτόχθονες, κυρίως από τις ορεινές φυλές του νοτίου τμήματος του Βιετνάμ, γνωστές επίσης ως Montagnard.

Σύμφωνα με πηγές από την περιοχή, στην επαρχία του Gia Lai, πολλά άτομαπέστησαν οχλήσεις, βιάσθηκαν,πέστησαν ξυλοδαρμούς, συνελήφθησαν αυθαίρετα για τη συμμετοχή τους το Φεβρουάριο του 2001 σε μη βίαιες διαδηλώσεις για το σεβασμό των ανθρωπίνων δικαιωμάτων για τους Montagnard καθώς και κατά τον εορτασμό των Χριτουγέννων του 2001.

Πρόκειται για 25 άνδρες από τη φυλή Degar και μια 18χρονη γυναίκα με όνομα H' Ngon στο Sakari, στην Καμπότζη. Είναι από την περιοχή Cu Se στην επαρχία Gia Lai: Hmen, Pen, Ninh, (Plei Hlu Halet)· Bu, Tim (Plei Le An Hamlet)· Tim, Dit, (Plei Le Ngol Hamlet)· Hmanh (Plei Com Bom Hamlet)· Kut, Hlol (Plei Nao Hamlet)· Weh (Plei Bia Tih Hamlet)· Hai, Jum, Dum, Tinh (Plei Djrong Hamlet)· Dum (Plei Bia Tih Hamlet)· Ksor Ni από το Bon Broai, περιοχή Ayun Pa, επαρχία Gia Lai. Όλα τα ανωτέρω προαναφερθέντα άτομα κρατούνται στην περιφέρειά τους, εκτός του κ. Ksor Ni ο οποίος κρατείται σε απομόνωση.

Μέλη του Degar τα οποία αναφέρουν επεισόδιο εις βάρος των βιετναμέζων συνήθως φυλακίζονται. Οι βιετναμέζοι γνωρίζουν ότι (αυτοί) αποτελούν εύκολα και διαθέσιμα θύματα, διότι η κυβέρνηση θα εφαρμόζει πάντα διαφορετικά μέτρα και σταθμά.

Έχονταςπόψη ότι το Βιετνάμ είναι συμβαλλόμενο μέρος του ΔΣΑΠΔ και λαμβάνονταςπόψη την παρουσία της Ε.Ε. στην περιοχή και τη σημαντική συνεισφορά της στην παρουσία του ΟΗΕ στην εν λόγω περιφέρεια που ασχολείται με πρόσφυγες, ανάπτυξη, περιβάλλον και ναρκωτικά:

- προτίθεται η Επιτροπή να καλέσει το Βιετνάμ, σύμφωνα και με την προσχώρησή του σε διεθνείς συνθήκες, να ανοίξει την πρόσβαση σε διάφορες επαρχίες των κεντρικών ορεινών περιοχών σε διεθνείς και ανεξάρτητους παρατηρητές·

- προγραμματίζει η Επιτροπή να αποστείλει αντιπροσωπεία για να επισκεφθεί την εν λόγω περιοχή·

Απάντηση του κ. Patten εξ ονόματος της Επιτροπής

(25 Ιουνίου 2002)

Η Αντιπροσωπεία της Επιτροπής στο Ανόι, μαζί με τις διπλωματικές αποστολές των κρατών μελών, παρακολουθεί στενά την κατάσταση των ανθρωπίνων δικαιωμάτων στο Βιετνάμ και συμμετέχει σε όλα τα διπλωματικά διαβήματα της Ένωσης προς την κυβέρνηση του Βιετνάμ. Το πρώτο άρθρο της συμφωνίας συνεργασίας Ένωσης-Βιετνάμ, η οποίαπεγράφη με την κυβέρνηση του Βιετνάμ το 1995, ορίζει ότι ο σεβασμός των ανθρωπίνων δικαιωμάτων και των δημοκρατικών αρχών αποτελεί τη βάση της συνεργασίας, και τα θέματα των ανθρωπίνων δικαιωμάτων συζητώνται με την κυβέρνηση του Βιετνάμ κατά τις συνεδριάσεις της μικτής επιτροπής Ένωσης -Βιετνάμ.

Το Φεβρουάριο 2001 στις επαρχίες των κεντρικών ορεινών περιοχών Gia Lai και Dac Lac, σημειώθηκαν σοβαρές ταραχές. Χιλιάδες μέλη εθνοτικών μειονοτήτων, γνωστοί στην περιοχή ως montagnards, αναφέρθηκε ότι έλαβαν μέρος σε διαδηλώσεις, ορισμένες εκ των οποίων κατέληξαν σε βίαια επεισόδια όταν ομάδες διαδηλωτών απέκλεισαν μία εθνική οδό και επιτέθηκαν σε ένα ταχυδρομείο, ένα τηλεφωνικό κέντρο και άλλα δημόσια κτίρια. Αστυνομικές και στρατιωτικές δυνάμεις, μαζί με ελικόπτερα, εστάλησαν στην περιοχή για να αποκαταστήσουν την τάξη. Τα γεγονότα αυτά αναφέρθηκαν από την επίσημο βιετναμικό ειδησεογραφικό πρακτορείο. Ωστόσο, δεν επετράπη στους ξένους ανταποκριτές να επισκευτούν τις δύο αυτές περιοχές.

Μετά τα γεγονότα αυτά, περίπου διακόσιοι πολίτες της περιοχής κατέφυγαν στην Καμπότζη. Ορισμένοι εξ αυτών επέστρεψαν στο Βιετνάμ σχετικά γρήγορα. Ένας μικρός αριθμός έγινε δεκτός για εγκατάσταση στις Ηνωμένες Πολιτείες. Στουςπόλοιπους που παρέμειναν εκεί προστέθηκαν και νέες αφίξεις. Εν τω μεταξύ, περίπου 15 άτομα που συμμετείχαν στις ταραχές του Φεβρουαρίου 2001 δικάστηκαν και καταδικάστηκαν στο Βιετνάμ. Μέχρι το τέλος του περασμένου έτους αναφέρθηκε ότι οι montagnards στην Καμπότζη μπορεί να ανέρχονται και σε 1 000 άτομα. Εν τω μεταξύ, τον Ιανουάριο 2002, επετεύχθη συμφωνία μεταξύ της Ύπατης Αρμοστείας των Ηνωμένων Εθνών για τους πρόσφυγες (UNHCR) και των κυβερνήσεων της Καμπότζης και του Βιετνάμ, ώστε να οργανωθείπό επιτήρηση επαναπατρισμός όσων επιθυμούν να επιστρέψουν στο Βιετνάμ.

Η δράση αυτή άρχισε ικανοποιητικά, αλλά συνάντησε πολλές δυσκολίες. Η Επιτροπή και τα κράτη μέληποστήριξαν την επανάληψη των συζητήσεων μεταξύ της UNHCR και των δύο κυβερνήσεων προκειμένου να διασφαλιστεί η εφαρμογή του συμφωνηθέντος προγράμματος επαναπατρισμού. Ωστόσο, αφού προέκυψαν πολλά προβλήματα, η UNHCR κατήγγειλε την τριμερή συμφωνία. Στη συνέχεια, μετά από την προσφορά εκ μέρους της κυβέρνησης των Ηνωμένων Πολιτειών, η κυβέρνηση της Καμπότζης επέτρεψε σε όσους από τους montagnards είχαν απομείνει στην Καμπότζη, και το επιθυμούσαν, να εγκατασταθούν στις Ηνωμένες Πολιτείες. Αυτό το πρόγραμμα εγκατάστασης διεξάγεται σε συνεργασία με την UNHCR.

Η Επιτροπή, μαζί με τις διπλωματικές αποστολές της Ένωσης, παρακολούθησε τις εξελίξεις αυτές στενά, καθώς και την κατάσταση που επικρατεί στις κεντρικές επαρχίες, στο βαθμό που της επιτρέπουν οι συνθήκες πρόσβασης στην περιοχή. Μέχρι στιγμής δεν έχει καταστεί δυνατό να ληφθεί ανεξάρτητη επιβεβαίωση των μεμονωμένων περιπτώσεων που αναφέρονται στην ερώτηση, αν και η Επιτροπή είναι εν γνώσει των συνεντεύξεων που πραγματοποίησε στην Καμπότζη μία μη κυβερνητική οργάνωση (ΜΚΟ) με μέλη της ομάδας της ομάδας προτεσταντών Dega. Ωστόσο, ζητήθηκε από την Αντιπροσωπεία της Επιτροπής στο Ανόι να πραγματοποιήσει έρευνες και να προβεί στις ανάλογες ενέργειες σε συνεργασία με τις αποστολές των κρατών μελών.

Κατά τη συνάντηση του Επιτρόπου Εξωτερικών Σχέσεων με τον Βιετναμέζο Υπουργό Εξωτερικών κ. NGUYENDY NIEN στις 6 Ιουνίου, η Επιτροπή κάλεσε τον Υπουργό να επιτρέψει μεγαλύτερη πρόσβαση στην περιοχή για τους διπλωμάτες και τις ΜΚΟ. Αντιπρόσωποι της Προεδρίας της Ένωσης και δύο άλλων κρατών μελών επισκεύτηκαν πρόσφατα τις κεντρικές ορεινές περιοχές καιπέβαλαν σχετική έκθεση κατά την επιστροφή τους.